b'\n_START_ARTICLE_\nAtotampa\n_START_PARAGRAPH_\nAtotampa (angl. tripwire; rus. \xd1\x80\xd0\xb0\xd1\x81\xd1\x82\xd1\x8f\xd0\xb6\xd0\xba\xd0\xb0) \xe2\x80\x93 \xc4\xaftempta viela ar virv\xc4\x97, vienu galu priri\xc5\xa1ta prie mechaninio sprogdiklio, naudojama kaip minos jutiklis. Kareiviui u\xc5\xbekliuvus u\xc5\xbe atotampos mechaninis sprogdiklis susprogdina min\xc4\x85. Atotampos pla\xc4\x8diai naudojamos i\xc5\xa1 granat\xc5\xb3 darant improvizuotas minas._NEWLINE_Atotampos paprastai naudojamos su skeveldrin\xc4\x97mis prie\xc5\xa1p\xc4\x97stin\xc4\x97mis minomis bei su signalin\xc4\x97mis minomis. Atotampos labai padidina toki\xc5\xb3 min\xc5\xb3 efektyvum\xc4\x85. Kartais naudojamas ir su fugasin\xc4\x97mis minomis._NEWLINE_JAV kareiviai min\xc5\xb3 atotampoms aptikti kartais naudoja aerozolines virvutes (angl. Silly String), kurios i\xc5\xa1pur\xc5\xa1kiamos \xc4\xaftartiname plote. Jei aerozolin\xc4\x97 virvut\xc4\x97 nugula ant \xc5\xbeem\xc4\x97s, toje vietoje atotamp\xc5\xb3 n\xc4\x97ra. O jei atotampa yra, tenai virvut\xc4\x97 b\xc5\xabna pakilusi auk\xc5\xa1tyn, ta\xc4\x8diau susprogdinti minos negali, nes yra labai lengva. Taip aerozolines virvutes JAV kareiviai naudoja Irake.'